b'\n_START_ARTICLE_\nVeliki morski pajek\n_START_SECTION_\nOpis\n_START_PARAGRAPH_\nPreko glavoprsja lahko meri do 20 cm, z iztegnjenimi nogami pa celo preko 0,5 metra. Oklep je bodi\xc4\x8dast in grbast, barvni odtenki pa nihajo od rde\xc4\x8de do sivo rjave. \xc5\xbdivi na kamnitem in poraslem sublitoralu v ve\xc4\x8djih skupinah. V Jadranu je najbolj raz\xc5\xa1irjen v severnem delu, predvsem v Istri. Hrani se z drobnimi morskimi \xc5\xbeivalicami, ki jih lovi z majhnimi kle\xc5\xa1\xc4\x8dami. Premika se, kot vse rakovice, postrani._NEWLINE_Njegov najve\xc4\x8dji naravni sovra\xc5\xbeni] poleg \xc4\x8dloveka, so hobotnice. Veliki morski pajek je izjemno priljubljen med ljubitelji morske hrane, saj ima izredno okusno meso. Lovijo ga spomladi s posebnimi mre\xc5\xbeami, v katere se s svojimi dolgimi nogami zlahka zaplete. V anti\xc4\x8dni Gr\xc4\x8diji so te \xc5\xbeivali \xc4\x8dastili kot svete._NEWLINE_V Atlantiku in Pacifiku \xc5\xbeivijo sorodni pajki, ki lahko z iztegnjenimi nogami merijo preko 2 m.'